Gang Rape : परेडग्राउंड में नाबालिग से कार में गैंगरेप, 10 लाख अनुदान दिलाने का झांसा देकर बुलाया था
पढ़ाई के लिए अनुदान दिलाने के बहाने बुलाकार कार में नाबालिग से सामूहिक दुष्कर्म का मामला सामने आया है। मां का आरोप है कि उसकी बेटी को बहाने से प्रयागराज में दारागंज परेड ग्राउंड पर ले जाकर कार में सामूहिक दुष्कर्म किया गया।
Gang Rape : पढ़ाई के लिए अनुदान दिलाने के बहाने बुलाकार कार में नाबालिग से सामूहिक दुष्कर्म का मामला सामने आया है। मां का आरोप है कि उसकी बेटी को बहाने से प्रयागराज में दारागंज परेड ग्राउंड पर ले जाकर कार में सामूहिक दुष्कर्म किया गया। दारागंज पुलिस ने बताया कि तहरीर के आधार पर दो नामजद व तीन अज्ञात पर केस दर्ज कर आरोपियों की तलाश शुरू कर दी गई है। प्रयागराज के परेड ग्राउंड में 13 साल की मासूम को तमंचा दिखाकर कार में 5 लोगों ने गैंगरेप किया और किसी को बताने पर जान से मारने की धमकी दी। उसे 10 लाख सरकारी अनुदान दिलाने के नाम पर पहले मऊआईमा से प्रयागराज बुलाया गया। इसके बाद परेड ग्राउंड में ले जाकर उसके साथ दरिंदगी की गई। दरिंदगी से पहले उसे कोल्डड्रिंक में नशीला पदार्थ दिया गया। पीड़ित की मां की तहरीर पर दारागंज पुलिस ने दो ज्ञात और 3 अज्ञात के खिलाफ रिपोर्ट दर्ज कर ली है।मां की ओर से तहरीर देकर बताया गया है कि शनिवार को उसकी 13 वर्षीय बेटी की तबियत बिगड़ गई। जब उसने पूछा तो बेटी ने बताया कि उसके साथ पांच लोगों ने सामूहिक दुष्कर्म किया है। यह सुनकर उसके होश उड़ गए। बेटी ने बताया कि कुछ दिनों पहले जब वह उसके साथ निजी काम से कचहरी गई थी तब वहां खुद को एक बड़े अधिकारी का रिश्तेदार बताने वाले विनोद शंकर त्रिपाठी ने पढ़ाई केलिए 10 लाख रुपया सरकारी अनुदान दिलाने की बात कही थी।वह कई दिनों तक उससे फोन पर बात करता रहा। आठ मई को अनुदान के लिए इंटरव्यू कराने की बात कहकर बाइक से अपने एक साथी को भेजा। जो उसे तिलई बाजार मऊआइमा से दारागंज परेड ग्राउंड के पास ले गया। वहां विनोद का रिश्तेदार विजय त्रिपाठी व दो अज्ञात पहले से खड़े थे। उन्होंने उसे लाल रंग की मारुति कार में बैठा लिया और नशीला पदार्थ मिलकर कोल्डड्रिंक पिला दी। जिससे वह विरोध करने की स्थिति में नहीं रही।इसके बाद सभी ने बारी-बारी से उसके साथ सामूहिक दुष्कर्म किया। साथ ही वीडियो भी बना लिया और शिकायत करने पर वीडियो वायरल करने और परिवार समेत जान से मारने की धमकी दी। फिर उसे छोड़कर भाग निकले। मां का आरोप है कि घटना के बाद उसकी बेटी थाने गई तो पुलिस ने डांटकर भगा दिया। दारागंज इंस्पेक्टर वीरेंद्र कुमार मिश्रा ने बताया कि मुकदमा दर्ज कर आरोपियों की तलाश की जा रही है।